pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กอช. รุกหนักขับเคลื่อนส่งเสริมการออมให้นักเรียน อายุ 15 ปี ขึ้นไป และพลทหารกองประจำการในจังหวัดนครศรีธรรมราช มีเงินออมยามเกษียณรายเดือนกับ กอช.
วันอังคารที่ 7 พฤศจิกายน 2566
07/11/2566
กอช. รุกหนักขับเคลื่อนส่งเสริมการออมให้นักเรียน อายุ 15 ปี ขึ้นไป และพลทหารกองประจําการในจังหวัดนครศรีธรรมราช มีเงินออมยามเกษียณรายเดือนกับ กอช.
กอช. ลงพื้นที่จัดกิจกรรมส่งเสริมการออมและการลงทุน ภายใต้โครงการส่งเสริมการออมระหว่างสํานักงานคณะกรรมการการศึกษาขั้นพื้นฐานกับกองทุนการออมแห่งชาติ บเคลื่อนส่งเสริมการออมให้นักเรียน อายุ 15 ปี ขึ้นไป และพลทหารกองประจําการใน จ.นครศรีธรรมราช
วันนี้ (7 พฤศจิกายน 2566) นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ ลงพื้นที่จัดกิจกรรมส่งเสริมการออมและการลงทุน ภายใต้โครงการส่งเสริมการออมระหว่างสํานักงานคณะกรรมการการศึกษาขั้นพื้นฐานกับกองทุนการออมแห่งชาติ โดยนางสาวจันทร์จิรา ทองทิพย์ รองผู้อํานวยการสถานศึกษา เป็นกล่าวต้อนรับ ซึ่งกิจกรรมในครั้งนี้จัดขึ้นเพื่อส่งเสริมทักษะการวางแผนทางการเงิน ให้นักเรียนได้ตระหนักถึงการจัดสรรเงินให้เกิดผลตอบแทนที่ดี รวมถึงได้รับสิทธิประโยชน์ในการเป็นสมาชิก กอช. โดยผู้ที่มีสิทธิเพียงมีอายุ 15 ปีขึ้นไป ออมได้จนถึงอายุ 60 ปี ด้วยการออมเริ่มขั้นต่ํา 50 บาท/ครั้ง สูงสุด 30,000 บาท/ปี พร้อมรับเงินสมทบเพิ่ม สูงสุด 100% หรือไม่เกิน 1,800 บาท/ปี โดยผู้เข้าร่วมกว่า 560 คน อาทิ นักเรียนชั้นมัธยมศึกษาตอนปลาย และครู นอกจากนี้ผู้ที่สนใจสามารถศึกษารายละเอียด กอช. ได้ที่ไลน์ กอช. “@nsf.th” ณ โรงเรียนสวนกุหลาบวิทยาลัย จังหวัดนครศรีธรรมราช
และในวันเดียวกัน กอช. เข้าพบ พลตรี อนุสรณ์ โออุไร แม่ทัพภาคที่4 และคณะผู้บังคับบัญชาหน่วยทหารกองทัพภาคที่ 4 หารือแนวทางในการขับเคลื่อนส่งเสริมทักษะความรู้ทางการเงิน (Financial Literacy) เพื่อให้จัดสรรเงินของตนเองให้เกิดผลตอบแทนสูงสุด รวมถึงให้ผู้ที่ไม่มีสิทธิสวัสดิการกองทุนบําเหน็จบํานาญจากรัฐ ได้มีเงินออมไว้ใช้ในยามเกษียณ นอกจากนี้ส่งเสริมให้ครอบครัวข้าราชการทหารได้สร้างความมั่นคงให้บุตรตั้งแต่วัยเรียน อายุ 15 ปีขึ้นไป ด้วยการออมกับ กอช. หรือญาติ พี่ น้อง ที่มีอายุไม่เกิน 60ปี โดยต้องไม่มีสวัสดิการบําเหน็จบํานาญจากรัฐ ได้มีการออมเงินกับ กอช. เพื่อรับเงินสมทบเพิ่มจากรัฐ สูงสุด 1,800 บาท/ปี ผู้ที่สนใจสามารถศึกษารายละเอียด กอช. เพิ่มเติมได้ที่ เว็บไซต์ กอช. “www.nsf.or.th” ซึ่งมีผู้เข้าร่วมกว่า 180 นาย อาทิ กลุ่มหัวหน้ากอง นายทหาร นายสิบ และพลทหารกองประจําการ เพื่อนําข้อมูลความรู้ไปถ่ายทอดให้กับพลทหารกองประจําการในกองทัพภาคที่ 4 หรือแนะนําต่อให้บุคคลในครอบครัวต่อไป ณ สโมสรรื่นฤดี ค่ายวชิราวุธ จังหวัดนครศรีธรรมราช
รัฐบาลไทย-ข่าวทำเนียบรัฐบาล-นายกฯ แสดงความเป็นห่วง “การจ่ายเงินชดเชยค่าแรง” ให้กับแรงงานที่กลับจากอิสราเอล
วันอังคารที่ 7 พฤศจิกายน 2566
นายกฯ แสดงความเป็นห่วง “การจ่ายเงินชดเชยค่าแรง” ให้กับแรงงานที่กลับจากอิสราเอล
.....
นายกฯ แสดงความเป็นห่วง “การจ่ายเงินชดเชยค่าแรง” ให้กับแรงงานที่กลับจากอิสราเอล จึงสั่งการไปยัง รมว.แรงงาน ให้ดูแลแรงงานทุกคนจนได้รับเงินชดเชยครบถ้วน
.
อ่านเพิ่มเติม คลิกhttps://www.thaigov.go.th/news/contents/details/74292
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอี ร่วมเสวนา ในงาน UNCITRAL ASIA PACIFIC JUDICAIL SUMMIT 2023
วันจันทร์ที่ 6 พฤศจิกายน 2566
ดีอี ร่วมเสวนา ในงาน UNCITRAL ASIA PACIFIC JUDICAIL SUMMIT 2023
ดีอี ร่วมเสวนา ในงาน UNCITRAL ASIA PACIFIC JUDICAIL SUMMIT 2023
วันนี้ (6 พฤศจิกายน 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) ร่วมเป็นวิทยากรเสวนาในหัวข้อ “UNCITRAL’s Work on Digital Economy and Trade” โดยได้กล่าวถึงการพัฒนา Legal Infrastructure ที่ประเทศไทยได้ขับเคลื่อนเพื่อรองรับการเติบโตของ Digital Economy รวมถึงพัฒนาการของกฎหมายธุรกรรมทางอิเล็กทรอนิกส์ ที่ประเทศไทยได้พัฒนาให้รับกับหลักการของ UNCITRAL Instrument มาโดยตลอด ควบคู่ไปกับการส่งเสริมให้เกิดบริการด้านดิจิทัล หรือ Digital Services ที่ได้มาตรฐาน ซึ่งการจัดงานครั้งนี้จัดขึ้นเป็นครั้งที่ 5 ระหว่างวันที่ 6 - 7 พฤศจิกายน 2566 โดยความร่วมมือระหว่าง UNCITRAL และ Department of justice ณ เขตบริหารพิเศษฮ่องกง สาธารณรัฐประชาชนจีน
_________________________________
รัฐบาลไทย-ข่าวทำเนียบรัฐบาล-DGA ผนึกกำลังกองทุนพัฒนาสื่อปลอดภัยและสร้างสรรค์
วันอังคารที่ 7 พฤศจิกายน 2566
07/11/2566
DGA ผนึกกําลังกองทุนพัฒนาสื่อปลอดภัยและสร้างสรรค์
สร้างภูมิคุ้มกันประชาชนจากภัยร้ายหลอกลวงในโลกออนไลน์ด้วยสื่อสร้างสรรค์
สํานักงานพัฒนารัฐบาลดิจิทัล (องค์การมหาชน) หรือ DGA ลงนามบันทึกข้อตกลงความร่วมมือ (MOU) กับ กองทุนพัฒนาสื่อปลอดภัยและสร้างสรรค์ เพื่อร่วมกันสร้างความตระหนักรู้และเพิ่มทักษะในการรู้เท่าทันสื่อให้กับประชาชน โดย ดร.สุพจน์ เธียรวุฒิ ผู้อํานวยการสํานักงานพัฒนารัฐบาลดิจิทัล และ ดร.ธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ ได้ร่วมลงนาม โดยมีผู้บริหารของทั้ง 2 หน่วยงาน ร่วมเป็นพยาน ได้แก่ ร้อยโท ธนกฤษฏ์ เอกโยคยะ รองผู้จัดการกองทุนพัฒนาสื่อปลอดภัยและสร้างสรรค์ และ นายณัฐวัชร์ วรนพกุล รองผู้อํานวยการสํานักงานพัฒนารัฐบาลดิจิทัล เมื่อวันที่ 24 ตุลาคม 2566 ณ สํานักงาน DGA
โดย ดร.ธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ กล่าวถึงความร่วมมือในการดําเนินงานตามบทบาทของกองทุนพัฒนาสื่อปลอดภัยและสร้างสรรค์ว่า ภายใต้ความร่วมมือฉบับนี้จะมุ่งเน้นการนํานวัตกรรมและเทคโนโลยีดิจิทัลที่ทันสมัยมาประยุกต์ใช้ในการผลิตสื่อปลอดภัยและสร้างสรรค์ อีกทั้งสนับสนุนการสร้างสื่อและดําเนินกิจกรรมที่เกี่ยวกับการเฝ้าระวังสื่อที่ไม่ปลอดภัยและไม่สร้างสรรค์ รวมถึงการเตือนภัยและการเฝ้าระวังอาชญากรรมในรูปแบบต่างๆ
ด้าน ดร.สุพจน์ เธียรวุฒิ ผู้อํานวยการสํานักงานพัฒนารัฐบาลดิจิทัล กล่าวว่า DGA ในฐานะหน่วยงานที่มีความเชี่ยวชาญด้านเทคโนโลยีดิจิทัล มีความพร้อมอย่างยิ่งที่จะร่วมขับเคลื่อนการพัฒนาสื่อสร้างสรรค์ที่ปลอดภัยเพื่อสร้างภูมิคุ้มกันให้ประชาชนรู้เท่าทันกลโกงและภัยจากสื่อที่ไม่ปลอดภัยและไม่สร้างสรรค์ เพื่อให้ประชาชนสามารถใช้ชีวิตได้อย่างปลอดภัยและมีความสุข ด้วยการสร้างสรรค์สื่อที่สามารถเตือนภัยและสร้างการรับรู้ เฝ้าระวังอาชญากรรม ในโลกออนไลน์และภัยที่มาจากสื่อโซเชียลมีเดียหรืออุปกรณ์อิเล็กทรอนิกส์ต่างๆ ทั้งกลโกง การหลอกโอนเงิน การหลอกลงแอปฯ ดูดเงิน เพื่อให้ประชาชนสามารถรับมือภัยร้ายและไม่หลงกลมิจฉาชีพได้โดยง่าย โดย DGA มุ่งหวังว่า MOU นี้จะสามารถส่งเสริมให้ประชาชนรู้เท่าทันภัยร้ายหลอกลวงที่เกิดขึ้นในโลกออนไลน์อยู่ทุกนาทีขณะนี้ได้อย่างทันการณ์
รัฐบาลไทย-ข่าวทำเนียบรัฐบาล-​รมว.กห.เปิดงานนิทรรศการ Defense & Security 2023 ภายใต้แนวคิด "พลังแห่งการร่วมมือ" ในวันนี้ (6 ตุลาคม 2566) เวลาประมาณ 09:45 น.
วันอังคารที่ 7 พฤศจิกายน 2566
​รมว.กห.เปิดงานนิทรรศการ Defense & Security 2023 ภายใต้แนวคิด "พลังแห่งการร่วมมือ" ในวันนี้ (6 ตุลาคม 2566) เวลาประมาณ 09:45 น.
นายสุทิน คลังแสง กล่าวแสดงความยินดีที่ได้รับเกียรติให้เป็นประธานในการเปิดงานดีเฟนส์แอนด์ซิคิวริตี้ ๒๐๒๓ ที่ยิ่งใหญ่และมีความสําคัญสําหรับกระทรวงกลาโหม และกองทัพไทย
ซึ่งมีความภาคภูมิใจที่ครอบคลุมเป็นทั้งงานนิทรรศการ การจัดประชุม และงานสร้างเครือข่ายชั้นนําของภูมิภาคอาเชียนทางด้านความมั่นคง ภายใต้แนวคิด "พลังแห่งการร่วมมือ" โดยจะเป็นประโยชน์และเปิดโอกาสให้บุคลากรทางทหารของกองทัพไทย ได้สร้างสัมพันธ์และเชื่อมโยงกับผู้ที่เกี่ยวข้อง รวมถึงเพื่อนร่วมอาชีพ เพื่อสานสัมพันธไมตรีแห่งประชาคมโลก จึงถือเป็นประโยชน์อย่างยิ่งโดยเฉพาะแก่กองทัพไทย และกองทัพจากประเทศอื่น ๆ ในภูมิภาค
ข้อมูลจาก
https://www.facebook.com/profile.php?id=100066650978706&mibextid=ZbWKwL
รัฐบาลไทย-ข่าวทำเนียบรัฐบาล-นายกฯ เผยรัฐบาลมีหน้าที่ต้องหาแหล่งเงินทุนมาเพื่อจะนำมาให้กับนักกีฬา และเจ้าหน้าที่ที่ทำชื่อเสียงให้กับประเทศไทยในทุก ๆ โอกาส
วันอังคารที่ 7 พฤศจิกายน 2566
นายกฯ เผยรัฐบาลมีหน้าที่ต้องหาแหล่งเงินทุนมาเพื่อจะนํามาให้กับนักกีฬา และเจ้าหน้าที่ที่ทําชื่อเสียงให้กับประเทศไทยในทุก ๆ โอกาส
.....
นายกฯ เผยรัฐบาลมีหน้าที่ต้องหาแหล่งเงินทุนมาเพื่อจะนํามาให้กับนักกีฬา และเจ้าหน้าที่ที่ทําชื่อเสียงให้กับประเทศไทยในทุก ๆ โอกาส ในทุก ๆ การแข่งขัน ซึ่งจะเป็นขวัญและกําลังใจให้ทุกคนที่ตั้งใจทํางานปฏิบัติหน้าที่ ซึ่งเป็นตัวแทนของประเทศ มุ่งให้ได้ผลตอบแทนที่เหมาะสม
.
อ่านเพิ่มเติม คลิกhttps://www.thaigov.go.th/news/contents/details/74310
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐบาล โดย​ ก.พลังงาน​ ออกมาตรการช่วยเหลือประชาชนด้านพลังงานเป็นเวลา 3 เดือน ล่าสุดผู้ให้บริการค้าปลีกน้ำมันเชื้อเพลิง ประกาศปรับลดราคาขายปลีกน้ำมันแก๊สโซฮอล์ GSH91
วันอังคารที่ 7 พฤศจิกายน 2566
07/11/2566
รัฐบาล โดย​ ก.พลังงาน​ ออกมาตรการช่วยเหลือประชาชนด้านพลังงานเป็นเวลา 3 เดือน ล่าสุดผู้ให้บริการค้าปลีกน้ํามันเชื้อเพลิง ประกาศปรับลดราคาขายปลีกน้ํามันแก๊สโซฮอล์ GSH91
รัฐบาล โดย​ ก.พลังงาน​ ออกมาตรการช่วยเหลือประชาชนด้านพลังงานเป็นเวลา 3 เดือน ล่าสุดผู้ให้บริการค้าปลีกน้ํามันเชื้อเพลิง ประกาศปรับลดราคาขายปลีกน้ํามันแก๊สโซฮอล์ GSH91 ลง 2.50 บาทต่อลิตร ส่วนเบนซิน ULG95 แก๊สโซฮอล์ GSH95 และพรีเมี่ยม GSH95 ลดลง 1.00 บาท
วันที่ 7 พฤศจิกายน 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี กล่าวว่า ภายหลัง การประชุมคณะรัฐมนตรี (ครม.) เมื่อวันที่ 31 ต.ค. 66 ได้มีมติอนุมัติเห็นชอบตามที่กระทรวงพลังงานเสนอในการใช้กลไกลของการปรับลดอัตราภาษีสินค้าน้ํามันและผลิตภัณฑ์น้ํามันประเภทน้ํามันเบนซินลง 0.15 - 1 บาทต่อลิตร และคณะกรรมการบริหารกองทุนน้ํามันเชื้อเพลิง (กบน.) เห็นชอบให้ใช้กองทุนน้ํามันเชื้อเพลิงในการปรับลดราคาขายปลีกน้ํามันเบนซินแก๊สโซฮอล E10-91 ลง 2.50 บาทต่อลิตร เพื่อช่วยเหลือค่าครองชีพของประชาชน นั้น เมื่อช่วงเที่ยงคืนที่ผ่านมา ปตท.และบางจาก ได้ประกาศปรับราคาขายปลีกน้ํามันเบนซินและแก๊สโซฮอล์ GSH91 ลดลง 2.50 บาทต่อลิตร และพรีเมียม GSH95 ลดลง 1.00 บาทต่อลิตร E20 และ E85 ลดลง 0.80 บาทต่อลิตร ส่วน Premium ดีเซล และกลุ่มดีเซลคงเดิม​ ส่งผลให้ราคาขายปลีก น้ํามันหน้าสถานีบริการในพื้นที่กรุงเทพมหานครและปริมณฑล เป็นดังนี้ น้ํามันเบนซิน ราคาอยู่ที่ 45.04 บาทต่อลิตร แก๊สโซฮอล์ 95 ราคา 37.25 บาทต่อลิตร แก๊สโซฮอล์ 91 ราคา 35.48 บาทต่อลิตร และโซฮอล์ E20 ราคา 35.14 บาทต่อลิตร แก๊สโซฮอล์ E85 ราคา 35.29 บาทต่อลิตร แก๊สโซฮอล์ Hi Premium 97 บางจากราคา 48.94 แก๊สโซฮอล์ ซุปเปอร์พาวเวอร์ ปตท. ราคา 44.04 บาทต่อลิตร ส่วนราคาดีเซลไฮพรีเมียม ดีเซล B7 ปตท. ราคา อยู่ที่ 41.54 บาทต่อลิตร และบางจากอยู่ที่ 43.64 บาทต่อลิตร ขณะที่กลุ่มไฮดีเซล B7 ไฮดีเซล S และไฮดีเซล B20 S ราคา 29.94 บาทต่อลิตร ทั้งนี้ราคาดังกล่าวยังไม่รวมภาษีบํารุงแต่ละท้องที่
“นี่คือหนึ่งในมาตรการที่รัฐบาลต้องการช่วยเหลือประชาชนด้วยการลดค่าใช้จ่ายด้านพลังงาน ซึ่งที่ผ่านมารัฐบาลโดยกระทรวงพลังงานก็ได้มีการช่วยเหลือประชาชน ทั้งการตรึงราคาน้ํามันดีเซลไม่ให้เกิน 30 บาทต่อลิตร รวมทั้งการลดค่าไฟให้เหลือ 3.99 บาทต่อหน่วย พร้อมขอความร่วมมือผู้ค้าน้ํามันและสถานีบริการ เตรียมน้ํามันแต่ละชนิดให้เพียงพอกับความต้องการ เพื่อไม่ให้ประชาชนได้รับผลกระทบ​ การลดราคาพลังงานครั้งนี้เป็นเพียงแค่มาตรการแบ่งเบาภาระประชาชนระยะสั้น ส่วนการแก้ปัญหาเรื่องราคาพลังงานระยะยาวที่ยั่งยืนนั้น ทางรัฐมนตรีกระทรวงพลังงานมุ่งเดินหน้า หาแนวทางปรับ โครงสร้างราคาพลังงานอยู่” นางรัดเกล้า กล่าว
รัฐบาลไทย-ข่าวทำเนียบรัฐบาล-คณะกรรมการ Soft Power เตรียมถกนัดแรก
วันอังคารที่ 7 พฤศจิกายน 2566
07/11/2566
คณะกรรมการ Soft Power เตรียมถกนัดแรก
ตั้งเป้าสร้างงาน สร้างอาชีพ 20 ล้านตําแหน่ง
นางพวงเพ็ชร ชุนละเอียด รัฐมนตรีประจําสํานักนายกรัฐมนตรีกล่าวถึงการประชุมคณะกรรมการยุทธศาสตร์ซอฟต์พาวเวอร์แห่งชาติ ว่าขณะนี้มีการตั้งคณะกรรมการเป็นที่เรียบร้อยแล้ว โดยวันนี้นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มอบหมายงานให้คณะกรรมการ ที่มาจากหลายกระทรวง ผู้ประกอบการที่เกี่ยวกับธุรกิจซอฟต์พาวเวอร์ ซึ่งเป็นผู้ที่มีความรู้ความเชี่ยวชาญมาร่วมประชุม และดูแผนงานที่จะทําต่อโดยเป้าหมายของคณะกรรมการชุดนี้ เป็นการดําเนินการตามนโยบายในการหาเฟ้นหาบุคลากรในครอบครัวที่มีความรู้ความสามารถ 1 คน ต่อ 1 ครอบครัว เชื่อว่าจะช่วยเสริมรายได้ให้กับครอบครัว ตั้งเป้า 200,000 บาทต่อปี รวมถึงเป็นการสร้างงาน 20 ล้านตําแหน่งให้กับประเทศ
โดยคําสั่งสํานักนายกรัฐมนตรี ที่230/2566 แต่งตั้งคณะกรรมการยุทธศาสตร์ซอฟต์พาวเวอร์แห่งชาติ มี 'เศรษฐา ทวีสิน' นายกรัฐมนตรี เป็นประธานกรรมการ 'นส.แพทองธาร ชินวัตร' เป็นรองประธาน 'นายพันศักดิ์ วิญญรัตน์' เป็นที่ปรึกษา รมว.ต่างประเทศ ท่องเที่ยวและกีฬา อุดมศึกษาฯ ดิจิทัลฯ พาณิชย์ มหาดไทย แรงงาน วัฒนธรรม ศึกษาธิการ พร้อมทั้งหน่วยงานที่เกี่ยวข้อง ผู้เชี่ยวชาญ ผู้ทรงคุณวุฒิจากแต่ละสาขาวิชาชีพ อาทิ กีฬา อาหาร ภาพยนต์ ภาคธุรกิจ การเงิน การต่างประเทศ รวมทั้งสิ้น 29 คน
มีวัตถุประสงค์เพื่อกําหนดเป้าหมายการขับเคลื่อนนโยบายรัฐบาล บูรณาการการดําเนินงานของส่วนราชการและภาคเอกชนให้มีประสิทธิภาพและมีความสอดคล้องกับการพัฒนาศักยภาพของประเทศไทยไปสู่นานาประเทศ โดยมีอํานาจหน้าที่คือ
(1) กําหนดยุทธศาสตร์ซอฟต์เพาเวอร์ของประเทศ จัดทํานโยบายและแผนระดับชาติว่าด้วยยุทธศาสตร์ซอฟต์เพาเวอร์ของประเทศ เพื่อเสนอขอความเห็นชอบจากคณะรัฐมนตรี
(2) เสนอแนะต่อคณะรัฐมนตรีเพื่อกําหนดนโยบายและทิศทางทางด้านการเงิน การคลัง การลงทุน รวมทั้งมาตรการและสิทธิประโยชน์ต่างๆ ในส่วนที่เกี่ยวกับหรือเพื่อประโยชน์ในการส่งเสริมซอฟต์เพาเวอร์ของประเทศ
(3) เสนอแนะต่อคณะรัฐมนตรีในการจัดให้มี ปรับปรุงหรือแก้ไขเพิ่มเติมกฎหมายและระเบียบที่เกี่ยวข้องกับยุทธศาสตร์ซอฟต์เพาเวอร์ของประเทศ
(4) เสนอแนะต่อคณะรัฐมนตรีเกี่ยวกับการดําเนินงานตามนโยบายและแผนระดับชาติว่าด้วยยุทธศาสตร์ซอฟต์เพาเวอร์ของประเทศ รวมทั้งมาตรการเพื่อเสริมสร้างความร่วมมือและประสานงานระหว่างส่วนราชการ หน่วยงานของรัฐ รัฐวิสาหกิจ ภาคเอกชนทั้งในและต่างประเทศ และองค์กรระหว่างประเทศในการส่งเสริมซอฟต์เพาเวอร์ทั้งในและต่างประเทศ
(5) รายงานคณะรัฐมนตรีเพื่อทราบและพิจารณามีมติเกี่ยวกับการดําเนินการของหน่วยงาน เพื่อให้เป็นไปตามนโยบายและแผนระดับชาติว่าด้วยยุทธศาสตร์ซอฟต์เพาเวอร์ของประเทศ
ที่มาข้อมูลจากเว็บไซต์ :https://nbt2hd.prd.go.th/th/content/category/detail/id/2153/iid/220294
รัฐบาลไทย-ข่าวทำเนียบรัฐบาล-ปรับแผน PDP ฉบับใหม่ ให้สอดรับกับทิศทางพลังงานโลก ลดคาร์บอนเป็นศูนย์ ภายในปี 2065
วันอังคารที่ 7 พฤศจิกายน 2566
ปรับแผน PDP ฉบับใหม่ ให้สอดรับกับทิศทางพลังงานโลก ลดคาร์บอนเป็นศูนย์ ภายในปี 2065
.....
รัฐบาลเดินหน้าแผน PDP ฉบับใหม่ หรือ แผนพัฒนากําลังผลิตไฟฟ้าของประเทศไทย ปี 61 - 80 (Power Development Plan : PDP 2018) เข้าสู่กระบวนการพิจารณา ซึ่งถือเป็นแผนหลักในการจัดหาพลังงานไฟฟ้าของประเทศ ให้เพียงพอต่อความต้องการ โดยปรับปรุงให้สอดคล้องกับทิศทางพลังงานโลก เป้าหมาย Carbon Neutrality และการปล่อยคาร์บอนเป็นศูนย์ ภายในปี 2065
.
และเพื่อให้แผนพลังงานชาติ มีแนวทางที่ครอบคลุมและชัดเจนมากขึ้น หน่วยงานที่เกี่ยวข้องจะประชุมเพื่อหารือถึงแผนจัดหาก๊าซธรรมชาติ (Gas Plan) แผนบริหารจัดการน้ํามันเชื้อเพลิง (Oil plan) แผนพัฒนาพลังงานทดแทนและพลังงานทางเลือก (Alternative Energy Development Plan: AEDP) และแผนอนุรักษ์พลังงาน (Energy Efficiency Plan: EEP) เพิ่มเติมในเดือน พ.ย. ที่จะถึงนี้ เพื่อสร้างความมั่นใจว่าประเทศไทยจะมีความมั่นคงทางพลังงานที่จะขับเคลื่อนประเทศต่อไป
.
อ่านเพิ่มเติม คลิกhttps://www.thaigov.go.th/news/contents/details/73832
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม. ไฟเขียวร่างกฎหมายแบ่งจ่ายเงินเดือนข้าราชการ 2 รอบ เริ่ม 1 ม.ค. 67 เป็นต้นไป
วันอังคารที่ 7 พฤศจิกายน 2566
ครม. ไฟเขียวร่างกฎหมายแบ่งจ่ายเงินเดือนข้าราชการ 2 รอบ เริ่ม 1 ม.ค. 67 เป็นต้นไป
.....
ประชุม ครม. (7 พ.ย. 66) อนุมัติแก้ไขเพิ่มเติม พ.ร.ฎ. การจ่ายเงินเดือน เงินปี บําเหน็จ บํานาญฯ พ.ศ. 2535 และที่แก้ไขเพิ่มเติม โดยแก้ไขบทนิยามคําว่า “เงินเดือน” ของข้าราชการ ที่จากเดิมกําหนดจ่ายเป็นเดือน โดยปรับให้สามารถแบ่งจ่ายเป็น 2 รอบได้ (เพื่อให้เป็นไปตามมติ ครม. เมื่อวันที่ 13 ก.ย. 66) เพื่อเพิ่มสภาพคล่องทางการเงินและพัฒนาชีวิตความเป็นอยู่ให้แก่ข้าราชการ มีผลตั้งแต่วันที่ 1 ม.ค. 67 เป็นต้นไป
.
รายละเอียดการแบ่งจ่ายเงินเดือน 2 รอบ ครอบคลุมข้าราชการและลูกจ้างประจําที่อยู่ในระบบจ่ายตรงเงินเดือนของกรมบัญชีกลาง (e-Payroll) 230 หน่วยงาน (ข้าราชการพลเรือนสามัญ ข้าราชการในพระองค์ ข้าราชการรัฐสภา ข้าราชการทหาร ข้าราชการตํารวจ ข้าราชการพลเรือนในสถาบันอุดมศึกษา และข้าราชการครูและบุคลากรทางการศึกษา)
.
ซึ่งเลือกได้ตามความสมัครใจ สามารถเลือกรับเงินเดือนแบบจ่ายเดือนละ 1 รอบ หรือแบบจ่ายเดือนละ 2 รอบ ได้ ด้วยการยื่นความประสงค์ต่อส่วนราชการของตนเอง
.
>> ข้าราชการ ยื่นแบบได้ตั้งแต่วันที่ 1 - 15 ธ.ค. 66 และมีผลในเดือนม.ค. 67
>> ลูกจ้างประจํา ยื่นแบบได้ตั้งแต่วันที่ 1 - 15 ก.พ. 67 และมีผลในเดือนมี.ค. 67
.
สําหรับข้าราชการบํานาญ ข้าราชการการเมือง ข้าราชการฝ่ายตุลาการศาลยุติธรรม ข้าราชการฝ่ายอัยการ ข้าราชการฝ่ายศาลปกครอง องค์กรอิสระตามรัฐธรรมนูญ ข้าราชการกรุงเทพมหานครและบุคลากรกรุงเทพมหานคร และข้าราชการส่วนท้องถิ่น ซึ่งไม่ได้รับเงินเดือนในระบบ e-Payroll จึงไม่เข้าเงือนไขนี้
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐมนตรีเกษตรฯ เตรียมจ่ายเงินช่วยชาวนาทันที หลัง ครม. เห็นชอบ 2 โครงการรักษาเสถียรภาพราคาข้าวเปลือก ปีการผลิต 2566/67
วันอังคารที่ 7 พฤศจิกายน 2566
รัฐมนตรีเกษตรฯ เตรียมจ่ายเงินช่วยชาวนาทันที หลัง ครม. เห็นชอบ 2 โครงการรักษาเสถียรภาพราคาข้าวเปลือก ปีการผลิต 2566/67
รัฐมนตรีเกษตรฯ เตรียมจ่ายเงินช่วยชาวนาทันที หลัง ครม. เห็นชอบ 2 โครงการรักษาเสถียรภาพราคาข้าวเปลือก ปีการผลิต 2566/67
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยว่า คณะรัฐมนตรีมีมติเห็นชอบ 2 มาตรการรักษาเสถียรภาพราคาข้าวเปลือก ปีการผลิต 2566/67 ประกอบด้วย 1) สินเชื่อชะลอการขายข้าวเปลือกนาปี มีเป้าหมาย 3 ล้านตัน วงเงินรวม 44,557.71 ล้านบาท เป็นวงเงินสินเชื่อ 34,437 ล้านบาท วงเงินจ่ายขาด10,120.71 ล้านบาท ช่วยค่าฝาก 1,500 บาทต่อตัน (สหกรณ์รับ 1,000 บาท ต่อตัน เกษตรกรรับ 500 บาท ต่อตัน) ให้เก็บข้าวไว้ในยุ้งฉาง 1-5 เดือน เริ่ม 1 ตุลาคม 2566 ถึง 29 กุมภาพันธ์ 2567 ในราคาข้าวหอมมะลิตันละ 12,000 บาท ข้าวหอมมะลินอกพื้นที่ ตันละ 10,500 บาท ข้าวหอมมะลิปทุมธานี ตันละ 10,000 บาท ข้าวเจ้า ตันละ 9,000 บาท ข้าวเหนียวตันละ 10,000 บาท และ 2) สินเชื่อเพื่อรวบรวมข้าวและสร้างมูลค่าเพิ่มโดยสถาบันเกษตรกร ปีการผลิต 2566/67 มีเป้าหมาย 1 ล้านตัน เป็นวงเงินสินเชื่อ 10,000 ล้านบาท วงเงินจ่ายขาด481.25 ล้านบาท สหกรณ์จ่ายดอกเบี้ย 1% รัฐช่วยดอกเบี้ย 3.85% ระยะเวลา 15 เดือน เริ่ม 1 ตุลาคม 2566 ถึง 30 กันยายน 2567 ซึ่งทั้ง 2 โครงการดําเนินการทันที
หลังคณะรัฐมนตรีมีมติเห็นชอบ
นอกจากนี้ ยังเตรียมชงมาตรการพักหนี้ให้เกษตรกร โดยเสนอขอชดเชยดอกเบี้ยเงินกู้ให้สหกรณ์และกลุ่มเกษตรกร ร้อยละ 4.5 เป็นระยะเวลา 3 ปี เริ่มตั้งแต่ 1 ตุลาคม 2566 – 30 กันยายน 2569คาดว่าจะใช้งบประมาณ 4,296 ล้านบาท ขณะนี้อยู่ระหว่างการพิจารณาของกระทรวงการคลัง
“กระทรวงเกษตรฯ เล็งเห็นความเดือดร้อนของเกษตรกรทุกกลุ่ม โดยเฉพาะชาวนาที่ประสบปัญหาเกี่ยวกับราคาข้าวมาอย่างยาวนาน ซึ่งมาตรการทั้งหมดจะสามารถรักษาเสถียรภาพราคาข้าวเปลือกดังกล่าวอีกทั้งจะช่วยยกระดับและการสร้างความเข้มแข็งทั้งด้านการเงิน และความยั่งยืนในการประกอบอาชีพให้แก่เกษตรกรและระบบสหกรณ์” รัฐมนตรีเกษตรฯ กล่าว
รัฐบาลไทย-ข่าวทำเนียบรัฐบาล-ครม. มีมติอนมุติหลักการร่างพระราชกฤษฎีกาการจ่ายเงินเดือน เงินปี บำเหน็จ บำนาญ และเงินอื่นในลักษณะเดียวกัน (ฉบับที่...) พ.ศ. .... และปรับเงื่อนไขการจ่ายเงินเดือนของข้าราชการ
วันอังคารที่ 7 พฤศจิกายน 2566
07/11/2566
ครม. มีมติอนมุติหลักการร่างพระราชกฤษฎีกาการจ่ายเงินเดือน เงินปี บําเหน็จ บํานาญ และเงินอื่นในลักษณะเดียวกัน (ฉบับที่...) พ.ศ. .... และปรับเงื่อนไขการจ่ายเงินเดือนของข้าราชการ
ครม. มีมติอนมุติหลักการร่างพระราชกฤษฎีกาการจ่ายเงินเดือน เงินปี บําเหน็จ บํานาญ และเงินอื่นในลักษณะเดียวกัน (ฉบับที่...) พ.ศ. .... และปรับเงื่อนไขการจ่ายเงินเดือนของข้าราชการโดยสามารถแบ่งจ่ายเป็น 2 รอบ ตั้งแต่วันที่ 1 มกราคม 2567 เป็นต้นไป
นายชัย วัชรงค์ โฆษกประจําสํานักนายกรัฐมนตรี เปิดเผยว่า ที่ประชุม ครม. (7 พฤศจิกายน 2566) มีมติอนมุติหลักการร่างพระราชกฤษฎีกาการจ่ายเงินเดือน เงินปี บําเหน็จ บํานาญ และเงินอื่นในลักษณะเดียวกัน (ฉบับที่...) พ.ศ. .... ซึ่งมีสาระสําคัญเป็นการแก้ไขเพิ่มเติมพระราชกฤษฎีกาการจ่ายเงินเดือน เงินปี บําเหน็จ บํานาญ และเงินอื่นในลักษณะเดียวกัน พ.ศ. 2535 และที่แก้ไขเพิ่มเติม โดยแก้ไขเพิ่มเติมบทนิยามคําว่า “เงินเดือน” และปรับเงื่อนไขการจ่ายเงินเดือนของข้าราชการโดยสามารถแบ่งจ่ายเป็น 2 รอบ ตั้งแต่วันที่ 1 มกราคม 2567 เป็นต้นไป เพื่อเป็นการเพิ่มสภาพคล่องทางการเงินและพัฒนาชีวิตความเป็นอยู่ให้แก่ข้าราชการ รวมทั้งเป็นการเพิ่มอัตราเงินหมุนเวียนซึ่งจะช่วยเศรษฐกิจของประเทศ อีกทั้งเพื่อให้การเบิกจ่ายเงินเดือนของข้าราชการมีความคล่องตัว รวดเร็ว และสอดคล้องกับสภาวการณ์ปัจจุบัน
ทั้งนี้ ร่างพระราชกฤษฎีกา เป็นการแก้ไขเพิ่มเติมพระราชกฤษฎีกาการจ่ายเงินเดือน เงินปี บําเหน็จ บํานาญ และเงินอื่นในลักษณะเดียวกัน พ.ศ. 2535 และที่แก้ไขเพิ่มเติม โดยแก้ไขเพิ่มเติมบทนิยามคําว่า “เงินเดือน” หมายความว่า เงินเดือนและเงินอื่นที่มีกําหนดจ่ายเป็นเดือน หรือที่กําหนดจ่ายตามรอบระยะเวลาอื่นภายในแต่ละเดือนตามที่ ครม. กําหนด โดยจ่ายจากเงินงบประมาณรายจ่ายประเภทงบบุคลากรที่จ่ายลักษณะเงินเดือน (เพื่อให้เป็นไปตามมติ ครม. เมื่อวันที่ 13 กันยายน 2566) และปรับเงื่อนไขการจ่ายเงินเดือนของข้าราชการโดยสามารถแบ่งจ่ายเป็น 2 รอบ ตั้งแต่วันที่ 1 มกราคม 2567 เป็นต้นไป โดยเป็นการดําเนินการตามมติ ครม. เมื่อวันที่ 13 กันยายน 2566 ประกอบกับกระทรวงการคลัง (กรมบัญชีกลาง) ได้กําหนดหลักเกณฑ์ เงื่อนไข และรายละเอียดในการจ่ายเงินเดือนของข้าราชการโดยแบ่งจ่ายเป็น 2 รอบ โดยมีกลุ่มเป้าหมายเป็นข้าราชการและลูกจ้างประจําที่อยู่ในระบบจ่ายตรงเงินเดือนและค่าจ้างประจําของกรมบัญชีกลาง (e-Payroll) จํานวน 230 หน่วยงาน (ข้าราชการพลเรือนสามัญ ข้าราชการในพระองค์ ข้าราชการรัฐสภา ข้าราชการทหาร ข้าราชการตํารวจ ข้าราชการพลเรือนในสถาบันอุดมศึกษา และข้าราชการครูและบุคลากรทางการศึกษา) ไม่รวมข้าราชการบํานาญ ข้าราชการการเมือง ข้าราชการฝ่ายตุลาการศาลยุติธรรม ข้าราชการฝ่ายอัยการ ข้าราชการฝ่ายศาลปกครอง ดองค์กรอิสระตามรัฐธรรมนูญ ข้าราชการกรุงเทพมหานครและบุคลากรกรุงเทพมหานคร และข้าราชการส่วนท้องถิ่น มีวิธีการตามความสมัครใจ โดยข้าราชการหรือลูกจ้างประจําสามารถเลือกการรับเงินเดือนหรือค่าจ้างประจําเป็นแบบจ่ายเดือนละ 1 รอบ หรือแบบจ่ายเดือนละ 2 รอบ ได้ ด้วยวิธีการยื่นแบบต่อส่วนราชการในกรณีที่เป็นข้าราชการสามารถยื่นแบบได้ตั้งแต่วันที่ 1-15 ธันวาคม 2566 และมีผลในเดือนมกราคม 2567 และลูกจ้างประจําสามารถยื่นแบบได้ตั้งแต่วันที่ 1-15 กุมภาพันธ์ 2566 และมีผลในเดือนมีนาคม 2567
รัฐบาลไทย-ข่าวทำเนียบรัฐบาล-ครม.รับทราบ รายงานการจัดสถานการณ์คุ้มครองทรัพย์สินทางปัญญาไทย ตามกฎหมายการค้าสหรัฐฯ มาตรา 301 พิเศษ ประจำปี 2566
วันอังคารที่ 7 พฤศจิกายน 2566
07/11/2566
ครม.รับทราบ รายงานการจัดสถานการณ์คุ้มครองทรัพย์สินทางปัญญาไทย ตามกฎหมายการค้าสหรัฐฯ มาตรา 301 พิเศษ ประจําปี 2566
ครม.รับทราบ รายงานการจัดสถานการณ์คุ้มครองทรัพย์สินทางปัญญาไทยตามกฎหมายการค้าสหรัฐฯ มาตรา 301 พิเศษ ประจําปี 2566
วันที่ 7 พฤศจิกายน 2566 นายคารม พลกรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีรับทราบรายงานการจัดสถานการณ์คุ้มครองทรัพย์สินทางปัญญาไทยตามกฎหมายการค้าสหรัฐฯ มาตรา 301 พิเศษ ประจําปี 2566 ดังนี้ 1.รับทราบผลการจัดสถานะการคุ้มครองทรัพย์สินทางปัญญาไทยตามกฎหมายการค้าของสหรัฐอเมริกา (สหรัฐฯ) ว่าด้วยเรื่องการคุ้มครองทรัพย์สินทางปัญญา (กฎหมายการค้าสหรัฐฯ) มาตรา 301พิเศษ ประจําปี พ.ศ. 2566 2. มอบหมายให้หน่วยงานต่าง ๆ ดําเนินการส่งเสริมการคุ้มครองและป้องปรามการละเมิดทรัพย์สินทางปัญญาให้มีประสิทธิภาพ
นายคารม กล่าวว่า พัฒนาการและความคืบหน้าการดําเนินการของไทยที่สหรัฐฯ แสดงความพอใจต่อนโยบายและผลการดําเนินการด้านทรัพย์สินทางปัญญาของไทยที่สําคัญ มีดังนี้ 1. การแก้ไขปรับปรุงพระราชบัญญัติลิขสิทธิ์ พ.ศ. 2537 และที่แก้ไขเพิ่มเติม โดยเจ้าของลิขสิทธิ์สามารถแจ้งไปยังผู้ให้บริการให้นํางานละเมิดลิขสิทธิ์ออก หรือระงับการเข้าถึงตามกระบวนการแจ้งเตือนและนําออกและการขยายอายุความคุ้มครองภาพถ่าย" ซึ่งการดําเนินการดังกล่าวนําไปสู่การเข้าเป็นภาคีสนธิสัญญา ว่าด้วยลิขสิทธิ์ขององค์การทรัพย์สินทางปัญญาโลก (WIPO Copyright Treaty: CT)* (สนธิสัญญา WCT) และเพิ่มประสิทธิภาพการคุ้มครองมาตรการทางเทคโนโลยี (Technological Protection Measures: TPM) เพื่อคุ้มครองลิขสิทธิ์ในยุคดิจิทัล 2.การจัดทําระบบฐานข้อมูลเครื่องหมายการค้าและลิขสิทธิ์ของกรมศุลกากร (Thai Customs IPR Recordation System: TCIRS) เพื่อให้เจ้าของสิทธิสามารถยื่นคําขอแจ้งข้อมูลเครื่องหมายการค้าและลิขสิทธิ์ผ่านช่องทางออนไลน์และเจ้าหน้าที่ศุลกากรสามารถใช้ข้อมูลดังกล่าวในการยืนยันสินค้าละเมิดเครื่องหมายการค้าและลิขสิทธิ์ 3. การบูรณาการการทํางานระหว่างหน่วยงานภาครัฐที่เกี่ยวข้องภายใต้กลไกการทํางานของคณะอนุกรรมการปราบปร่ามการละเมิดทรัพย์สินทางปัญญาโดยมีรองนายกรัฐมนตรี (พลเอก ประวิตร วงษ์สุวรรณ) เป็นประธาน (ในขณะนั้น) มีการบูรณาการ ร่วมกับทุกหน่วยงานที่เกี่ยวข้องอย่างมีประสิทธิภาพ และ 4. การจัดทําบันทึกข้อตกลงเพื่อส่งเสริมความร่วมมือในการคุ้มครองและป้องปรามการละเมิดทรัพย์สินทางปัญญา เพื่อระงับการจําหน่ายสินค้าละเมิดทรัพย์สินทางปัญญาบนอินเทอร์เน็ตและการร่วมมือกับสมาคมด้านการโฆษณาเพื่อไม่ให้การสนับสนุนเว็บไซต์ที่มีการจําหน่ายสินค้าละเมิดทรัพย์สินทางปัญญา
รัฐบาลไทย-ข่าวทำเนียบรัฐบาล-นายกฯ เตรียมโชว์ผลงาน 2 เดือนรบ. ผ่านรายการ “Chance of Possibility จากนโยบายสู่การลงมือทำจริง 60 วัน ภายใต้รัฐบาลนายกฯ เศรษฐา ทวีสิน” 9 พ.ย.นี้
วันอังคารที่ 7 พฤศจิกายน 2566
07/11/2566
นายกฯ เตรียมโชว์ผลงาน 2 เดือนรบ. ผ่านรายการ “Chance of Possibility จากนโยบายสู่การลงมือทําจริง 60 วัน ภายใต้รัฐบาลนายกฯ เศรษฐา ทวีสิน” 9 พ.ย.นี้
นายกฯ เตรียมโชว์ผลงาน 2 เดือนรบ. ผ่านรายการ “Chance of Possibility จากนโยบายสู่การลงมือทําจริง 60 วัน ภายใต้รัฐบาลนายกฯ เศรษฐา ทวีสิน” 9 พ.ย.นี้
วันนี้ (7 พ.ย.66) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรี เตรียมออกรายการพิเศษ “Chance of Possibility จากนโยบายสู่การลงมือทําจริง 60 วัน ภายใต้รัฐบาลนายกฯ เศรษฐา ทวีสิน” ในวันที่ 9 พฤศจิกายนนี้ เวลา 19.00 น. ทางช่อง NBT2HD, NBT11 และทางออนไลน์ Facebook, YouTube หรือ Facebook เศรษฐา ทวีสิน - Srettha Thavisin โดยนายกรัฐมนตรี จะมาพูดคุยว่า ได้ทําอะไรและได้ผลอย่างไรให้พี่น้องประชาชนบ้างในโอกาสครบรอบ 60 วัน รัฐบาลของประชาชนเพื่อประชาชน ความคืบหน้าและความท้าทาย เพื่อแก้ไขปัญหาเร่งด่วนให้กับคนไทย ผ่านนโยบายทั้งระยะสั้น ระยะกลาง และระยะยาว เน้น Quick Win 3 ประการ คือ ลดรายจ่าย เพิ่มรายได้ และขยายโอกาส ซึ่งเป็นหัวใจหลักของการทํางานของรัฐบาลเศรษฐา ที่ต้องการกระตุ้นเศรษฐกิจครั้งใหญ่ ลดความเหลื่อมล้ํา เพื่อยกระดับชีวิตของประชาชนให้ดียิ่งขึ้น
รัฐบาลไทย-ข่าวทำเนียบรัฐบาล-DE เผยศูนย์ AOC 1441 หกวันแรก 15,000 สาย อายัดทันที 678 บัญชี
วันอังคารที่ 7 พฤศจิกายน 2566
DE เผยศูนย์ AOC 1441 หกวันแรก 15,000 สาย อายัดทันที 678 บัญชี
รัฐมนตรี ประเสริฐ ติดตามความคืบหน้า AOC 1441 ใกล้ชิดรายวัน ตั้งใจให้ ศูนย์ AOC 1441 สามารถให้คําปรึกษาและแก้ปัญหาภัย online สําหรับประชาชน อย่างมีประสิทธิภาพ
ในวันที่ 7 พฤศจิกายน 2566 นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ในฐานะโฆษกกระทรวงดีอี ได้เปิดเผยว่าในวันที่ 1-6 พฤศจิกายน 2566 AOC 1441 (ศูนย์ปฏิบัติการแก้ไขปัญหาอาชญากรรมออนไลน์ หรือ Anti Online Scam Operation Center : AOC ) ได้รับสายจํานวน 15,000 สาย ส่วนใหญ่เป็นติดต่อขอคําปรึกษา และ AOC 1441 ได้ช่วยอายัดบัญชีจบภายใน 1 ชม. จํานวน 678 บัญชี (ข้อมูลเบื้องต้น) ซึ่งภาพรวม AOC 1441 สามารถให้ข้อมูล หรือช่วยเหลือ ผู้ติดต่อเข้ามาได้ดี น่าพึงพอใจ
สําหรับ 6 วันแรก มีสถิติดังนี้
▪️วันที่ 1 พย 2566 สายเข้า 1,310 สาย อายัดบัญชีจบภายใน 1 ชม. จํานวน 12 บัญชี
▪️วันที่ 2 พย 2566 สายเข้า 2,752 สาย อายัดบัญชีจบภายใน 1 ชม. จํานวน 73 บัญชี
▪️วันที่ 3 พย 2566 สายเข้า 2,711 สาย อายัดบัญชีจบภายใน 1 ชม. จํานวน 137 บัญชี
▪️วันที่ 4 พย 2566 สายเข้า 2,820 สาย อายัดบัญชีจบภายใน 1 ชม. จํานวน 124 บัญชี
▪️วันที่ 5 พย 2566 สายเข้า 2,037 สาย อายัดบัญชีจบภายใน 1 ชม. จํานวน 125 บัญชี
▪️วันที่ 6 พย 2566 สายเข้า 3,370 สาย อายัดบัญชีจบภายใน 1 ชม. จํานวน 209 บัญชี
สําหรับปัญหาอุปสรรคใน 6 วัน แรก ยังพบว่า
1. สายโทรเข้าสูงมาก ในช่วงเวลา 9:00 – 17:00 น. ทําให้ผู้โทร มีการรอสายนาน หรือวางสายไปจํานวนหนึ่ง (ปกติจะทําการโทรเข้ามาใหม่) และ การเพิ่มขึ้นของ สายเข้า จาก 1300 สายในวันที่ 1 เพิ่มเป็น 3370 สาย ในวันที่ 6 พ.ย. 66 ทําให้มีการรอสายนาน หรือวางสายไปจํานวนหนึ่ง
2. ปัญหาในการติดต่อ สถาบันการเงิน เพื่อทําการระงับบัญชี ในวันที่ 1 และ 2 เนื่องจาก การปรับปรุงระบบ อย่างไรก็ตาม ได้มีการแก้ปัญหาการติดต่อของสถาบันการเงิน จบในวันที่ 3 พ.ย. เรียบร้อย และพร้อมให้บริการ ระงับบัญชี ได้ทุกสถาบันการเงิน และต้องขอขอบคุณสถาบันการเงินที่ให้ความร่วมมืออย่างดี กับ AOC 1441
สําหรับ AOC 1441 จัดตั้งขึ้นเพื่อให้มีการบูรณาการในการป้องกันและปราบปรามอาชญากรรมออนไลน์ ให้บริการ one stop service แก่ประชาชน ช่วยดําเนินการ ระงับ/อายัดบัญชี ได้ทันที รวมทั้งให้คําปรึกษาแก่ประชาชนเกี่ยวกับภัยออนไลน์
โดยเป้าหมายของศูนย์ AOC 1441 คือ
1. ระงับ/อายัดบัญชีของคนร้าย ให้ผู้เสียหาย/ผู้ถูกหลอกลวงออนไลน์ทันที
2. ติดตามสถานะ การแก้ไขปัญหาให้ผู้เสียหายทุกขั้นตอนได้ทันที
3. เร่งการคืนเงินให้ผู้เสียหาย
4. เพิ่มประสิทธิภาพการจับกุม ดําเนินคดีและการขยายผลคดี โดยการใช้เทคโนโลยีดิจิทัลช่วยงานบูรณาการข้อมูล และร่วมทํางานทันทีทุกหน่วยงานเกี่ยวข้อง เมื่อได้รับแจ้งจากผู้เสียหาย
นายประเสริฐฯ รัฐมนตรีว่าการกระทรวงดิจิทัลฯ กล่าวในตอนท้ายว่า "ได้รับรายงานว่าปริมาณการโทรเข้ามา ของประชาชนสูงขึ้นอย่างก้าวกระโดดในวันที่ 2-3 จึงได้สั่งการให้รีบแก้ปัญหา การรอสายนาน หรือ สายหลุด และเร่งทํางาน เพื่อลดปัญหาที่เกิดขึ้น และต้องขอขอบคุณ สํานักงานตํารวจแห่งชาติ ปปง. ธปท. สมาคมธนาคาร และความร่วมมือจากหน่วยงานต่างๆ ในการดําเนินการของ ศูนย์ AOC สายด่วน 1441 มั่นใจว่าศูนย์นี้ช่วยแก้ปัญหาภัยออนไลน์ให้ประชาชนได้ ในขณะเดียวกัน เจ้าหน้าที่ตํารวจ ผู้บังคับใช้กฎหมาย จะสามารถดําเนินคดี หาตัวผู้กระทําความผิดได้อย่างรวดเร็วมากยิ่งขึ้น"
_________________
รัฐบาลไทย-ข่าวทำเนียบรัฐบาล-ครม.เห็นชอบร่างพระราชบัญญัติ มาตรการของฝ่ายบริหารในการป้องกันและปราบปรามการทุจริต (ฉบับที่ ..) พ.ศ. ....
วันอังคารที่ 7 พฤศจิกายน 2566
07/11/2566
ครม.เห็นชอบร่างพระราชบัญญัติ มาตรการของฝ่ายบริหารในการป้องกันและปราบปรามการทุจริต (ฉบับที่ ..) พ.ศ. ....
ครม.เห็นชอบร่างพระราชบัญญัติ มาตรการของฝ่ายบริหารในการป้องกันและปราบปรามการทุจริต (ฉบับที่ ..) พ.ศ. ....
วันที่ 7 พฤศจิกายน 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติเห็นชอบและรับทราบตามที่สํานักงานคณะกรรมการป้องกันและปราบปรามทุจริตในภาครัฐ (สํานักงาน ป.ป.ท.) เสนอดังนี้
1. เห็นชอบร่างพระราชบัญญัติมาตรการของฝ่ายบริหารในการป้องกันและปราบปรามการทุจริต (ฉบับที่ ..) พ.ศ. .... ที่สํานักงานคณะกรรมการกฤษฎีกา (สคก.) ตรวจพิจารณาแล้ว ซึ่งมีสาระสําคัญเป็นการแก้ไขเพิ่มเติมพระราชบัญญัติมาตรการของฝ่ายบริหารในการป้องกันและปราบปรามการทุจริต พ.ศ. 2551 แก้ไขเพิ่มเติมอํานาจและหน้าที่คณะกรรมการป้องกันและปราบปรามการทุจริตในภาครัฐ (คณะกรรมการ ป.ป.ท.) ในส่วนที่เกี่ยวกับการคดีทุจริตแห่งชาติ (คณะกรรมการ ป.ป.ช.) มอบหมาย และส่วนการประพฤติมิชอบซึ่งเป็นหน้าที่และอํานาจโดยตรงของคณะกรรมการ ป.ป.ท. เพื่อให้เป็นไปตามการดําเนินการเกี่ยวกับการป้องกันและปราบปรามการทุจริตในภาครัฐให้สอดคล้องกับรัฐธรรมนูญแห่งราชอาณาจักรไทย และพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561
2. รับทราบแผนในการจัดทํากฎหมายลําดับรอง กรอบระยะเวลาและกรอบสาระสําคัญของกฎหมายลําดับรองที่ต้องออกตามร่างพระราชบัญญัติตามข้อ 1.
นายคารม กล่าวว่า ร่างพระราชบัญญัติที่สํานักงานคณะกรรมการป้องกันและปราบปรามการทุจริตในภาครัฐเสนอ คณะรัฐมนตรีได้เคยมีมติอนุมัติหลักการและสํานักงานคณะกรรมการกฤษฎีกาได้ตรวจพิจารณาแล้ว ซึ่งเป็นร่างพระราชบัญญัติที่รัฐสภายังไม่ได้ให้ความเห็นชอบและตกไป เป็นการแก้ไขเพิ่มเติมพระราชบัญญัติมาตรการของฝ่ายบริหารในการป้องกันและปราบปรามการทุจริต พ.ศ. 2551 โดยปรับปรุงอํานาจและหน้าที่ของคณะกรรมการป้องกันและปราบปรามการทุจริตในภาครัฐในส่วนที่เกี่ยวกับการทุจริตต่อหน้าที่ที่ต้องดําเนินการแทนตามที่คณะกรรมการป้องกันและปราบปรามการทุจริตแห่งชาติมอบหมาย และในส่วนการประพฤติมิชอบที่เป็นหน้าที่และอํานาจโดยตรงของคณะกรรมการป้องกันและปราบปรามทุจริตในภาครัฐ แก้ไขเพิ่มเติมหลักเกณฑ์และเงื่อนไขการปฏิบัติหน้าที่ของคณะกรรมการป้องกันและปราบปรามการทุจริตในภาครัฐ เช่น การเปิดเผยข้อมูลการดําเนินการของคณะกรรมการป้องกันและปราบปรามการทุจริตในภาครัฐ การขอหมายจับและควบคุมตัวผู้ถูกกล่าวหา กําหนดหลักเกณฑ์การแต่งตั้งที่ปรึกษาเพื่อช่วยเหลือในการปฏิบัติหน้าที่ของกรรมการ ปรับปรุงขั้นตอนและระยะเวลาไต่สวนและวินิจฉัยชี้มูลความผิดให้ชัดเจนยิ่งขึ้น และแก้ไขเพิ่มเติมการกําหนดความผิดและโทษกรณีการเปิดเผยข้อมูลที่ได้มาเนื่องจากการปฏิบัติหน้าที่ เพื่อให้สอดคล้องกับบทบัญญัติมาตรา 234 ของรัฐธรรมนูญแห่งราชอาณาจักรไทยและพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561 ทั้งนี้ เพื่อให้การดําเนินงานด้านการไต่สวนและการปฏิบัติต่าง ๆ ของคณะกรรมการป้องกันและปราบปรามการทุจริตในภาครัฐและสํานักงานคณะกรรมการป้องกันและปราบปรามการทุจริตในภาครัฐมีความชัดเจนยิ่งขึ้น
รัฐบาลไทย-ข่าวทำเนียบรัฐบาล-รัฐบาลเตรียมรับมือสถานการณ์ไฟป่า หมอกควัน และฝุ่นละออง ปี 67 ลดผลกระทบปชช.
วันอังคารที่ 7 พฤศจิกายน 2566
รัฐบาลเตรียมรับมือสถานการณ์ไฟป่า หมอกควัน และฝุ่นละออง ปี 67 ลดผลกระทบปชช.
.....
กระทรวงทรัพยากรธรรมชาติและสิ่งแวดล้อม เตรียมการเร่งด่วนรับมือกับปัญหาฝุ่น PM2.5 โดยจัดตั้ง “ศูนย์แก้ไขปัญหามลพิษทางอากาศ” ให้ข้อมูลสถานการณ์ฝุ่นและการคาดการณ์ฝุ่น PM2.5 ในทุกวัน ช่วงเวลา 08.30 น. ผ่าน Facebook live ของศูนย์แก้ไขปัญหามลพิษทางอากาศ (ศกพ.) และกระทรวงทรัพยากรธรรมชาติและสิ่งแวดล้อม เพื่อให้ประชาชนได้เตรียมพร้อมแนวทางการปฏิบัติตัว พยากรณ์สถานการณ์ฝุ่น 7 วันล่วงหน้า พร้อมจัดรายงานกรณีพิเศษ เมื่อสถานการณ์ PM2.5 เข้าขั้นส่งผลกระทบร้ายแรงต่อสุขภาพ หรือมีเหตุการณ์ที่สําคัญ
.
ขณะเดียวกัน ได้มีมาตรการแก้ไขปัญหาฝุ่น PM2.5 ปี 2567 แบบมุ่งเป้า แต่งตั้งคณะกรรมการแห่งชาติด้านการป้องกันและแก้ไขปัญหาไฟป่า การเผาในที่โล่ง หมอกควัน และฝุ่นละออง เพื่อเป็นกลไกบริหารจัดการทั้งในระดับชาติและระดับพื้นที่ และจัดตั้งศูนย์ปฏิบัติการระดับจังหวัด โดยให้ผู้ว่าราชการจังหวัดเป็นผู้อํานวยการศูนย์ เพื่อควบคุมเชื่อมโยงนโยบายระดับชาติลงสู่การปฏิบัติในระดับพื้นที่ใน 17 จังหวัดภาคเหนือ รวมถึงยกระดับมาตรการป้องกันและแก้ไขปัญหาทั้งการเผาในพื้นที่ป่า การเผาในที่โล่ง หมอกควัน และฝุ่นละออง ประสานประเทศเพื่อนบ้านแก้ปัญหาหมอกควันข้ามแดนให้เกิดผลเป็นรูปธรรมโดยเร็ว เพื่อลดผลกระทบต่อประชาชน
.
อ่านเพิ่มเติม คลิกhttps://www.thaigov.go.th/news/contents/details/74188
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-คณะรัฐมนตรี (7 พ.ย.2566) มีมติเห็นชอบและอนุมัติแต่งตั้งข้าราชการ
วันอังคารที่ 7 พฤศจิกายน 2566
07/11/2566
คณะรัฐมนตรี (7 พ.ย.2566) มีมติเห็นชอบและอนุมัติแต่งตั้งข้าราชการ
คณะรัฐมนตรี (7 พ.ย.2566) มีมติเห็นชอบและอนุมัติแต่งตั้งข้าราชการ
น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (7 พ.ย.2566) มีมติเห็นชอบและอนุมัติแต่งตั้งข้าราชการ ดังนี้
1. การแต่งตั้งกรรมการผู้ช่วยรัฐมนตรี
คณะรัฐมนตรีมีมติเห็นชอบตามที่สํานักเลขาธิการนายกรัฐมนตรีเสนอแต่งตั้ง นายอุเมสนัส ปานเดย์ เป็นกรรมการผู้ช่วยรัฐมนตรี โดยให้มีผลตั้งแต่วันที่นายกรัฐมนตรีลงนามในประกาศแต่งตั้ง
2. การแต่งตั้งกรรมการผู้ช่วยรัฐมนตรี
คณะรัฐมนตรีมีมติเห็นชอบตามที่สํานักเลขาธิการนายกรัฐมนตรีเสนอแต่งตั้ง นายจํานงค์ ไชยมงคล เป็นกรรมการผู้ช่วยรัฐมนตรี โดยมีผลตั้งแต่วันที่นายกรัฐมนตรีลงนามในประกาศแต่งตั้ง
3. การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงการคลัง)
คณะรัฐมนตรีมีมติอนุมัติตามที่กระทรวงการคลังเสนอแต่งตั้ง นางสาวขนิษฐา สหเมธาพัฒน์ ที่ปรึกษาด้านเทคโนโลยีสารสนเทศและการสื่อ (นักวิชาการคอมพิวเตอร์ทรงคุณวุฒิ) กรมสรรพากร ให้ดํารงตําแหน่ง ผู้ตรวจราชการกระทรวง สํานักงานปลัดกระทรวง กระทรวงการคลัง ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้ง เป็นต้นไป
4. การแต่งตั้งข้าราชการให้ดํารงตําแหน่งประเภทบริหารระดับสูง (กระทรวงการท่องเที่ยวและกีฬา)
คณะรัฐมนตรีมีมติอนุมัติตามที่กระทรวงการท่องเที่ยวและกีฬาเสนอแต่งตั้งข้าราชการให้ดํารงตําแหน่งประเภทบริหารระดับสูง จํานวน 2 ราย ดังนี้
1. นายมงคล วิมลรัตน์ ผู้ช่วยปลัดกระทรวง (นักบริหารต้น) สํานักงานปลัดกระทรวงการท่องเที่ยวและกีฬา ให้ดํารงตําแหน่ง รองปลัดกระทรวง กระทรวงการท่องเที่ยวและกีฬา (นักบริหารสูง) สํานักงานปลัดกระทรวงการท่องเที่ยวและกีฬา
2. นางสาววนิดา พันธ์สอาด รองอธิบดี (นักบริหารต้น) กรมพลศึกษา ให้ดํารงตําแหน่ง รองปลัดกระทรวงกระทาวงการท่องเที่ยวและกีฬา (นักบริหารสูง) สํานักงานปลัดกระทรวงการท่องเที่ยวและกีฬา
5. การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (สํานักงานพระพุทธศาสนาแห่งชาติ)
คณะรัฐมนตรีมีมติอนุมัติตามที่สํานักงานพระพุทธศาสนาแห่งชาติ เสนอแต่งตั้ง นายอินทพร จั่นเอี่ยม รองผู้อํานวยการสํานักงานพระพุทธศาสนาแห่งชาติ ให้ดํารงตําแหน่ง ผู้อํานวยการสํานักงานพระพุทธศาสนาแห่งชาติ ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
6. การโอนข้าราชการพลเรือนสามัญเพื่อแต่งตั้งให้ดํารงตําแหน่งเลขาธิการราชบัณฑิตยสภา
คณะรัฐมนตรีมีมติอนุมัติตามที่สํานักเลขาธิการนายกรัฐมนตรีเสนอ ให้รับโอน นายกฤษฎา คงคะจันทร์ ผู้ตรวจราชการกระทรวง (ผู้ตรวจราชการกระทรวง ระดับสูง) สํานักงานปลัดกระทรวง กระทรวงวัฒนธรรม มาแต่งตั้งให้ดํารงตําแหน่ง เลขาธิการราชบัณฑิตยสภา (นักบริหารระดับสูง) ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
รัฐบาลไทย-ข่าวทำเนียบรัฐบาล-เตือนวัยรุ่น! ต้อง Safe Sex หลังพบจำนวนผู้ติดเชื้อ HIV สูงขึ้น ปรึกษาปัญหาเพศได้ที่ Line :@Teenclub
วันอังคารที่ 7 พฤศจิกายน 2566
เตือนวัยรุ่น! ต้อง Safe Sex หลังพบจํานวนผู้ติดเชื้อ HIV สูงขึ้น ปรึกษาปัญหาเพศได้ที่ Line :@Teenclub
.....
กระทรวงสาธารณสุข เผยสถานการณ์การติดเชื้อเอชไอวีและโรคติดต่อทางเพศสัมพันธ์เพิ่มสูงขึ้นในกลุ่มเยาวชน โดยในปี 65 คาดประมาณผู้ติดเชื้อรายใหม่ 9,230 คน และเกือบครึ่งเป็นกลุ่มอายุ 15-24 ปี
.
โดยกรมอนามัยได้แนะนําการปฏิบัติตัวสําหรับเยาวชน "รักเป็น ปลอดภัย" 4 แนวทาง:
1. Safe Virgin มีเพศสัมพันธ์เมื่อพร้อม
2. Safe Sex หากจะมีเพศสัมพันธ์ ตนเองต้องปลอดภัย ใส่ถุงยางอนามัยป้องกันโรคติดต่อทางเพศสัมพันธ์
3. Safe Abortion หากพลาดตั้งครรภ์ไม่พร้อม ปรึกษาหน่วยบริการฯเพื่อรับคําปรึกษา
4. Safe Mom ฝากครรภ์คุณภาพ เพื่อลูกเกิดรอด แม่ปลอดภัย
.
นอกจากนี้ ยังเปิดระบบ Line OA teen club สําหรับให้ผู้ที่ต้องการรับคําปรึกษา เรียนรู้สร้างความรอบรู้ด้านเพศศึกษา และทักษะชีวิตได้อย่างถูกต้อง โดยสามารถ Add Line ได้ที่ @Teenclub
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าตามนโยบายแก้ไขปัญหาการนำเข้าและส่งออกสินค้าที่ผิดกฎหมาย
วันพฤหัสบดีที่ 9 พฤศจิกายน 2566
กระทรวงเกษตรฯ เดินหน้าตามนโยบายแก้ไขปัญหาการนําเข้าและส่งออกสินค้าที่ผิดกฎหมาย
รมช. ไชยา ลงพื้นที่พร้อม DSI ขยายผลตรวจค้นห้องเย็นในพื้นที่ จ.สมุทรสาคร พบเครื่องในสุกร 75 ตัน คาดเชื่อมโยงคดีหมูเถื่อน 161 ตู้
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยหลังลงพื้นที่ตรวจสอบห้องเย็นขนาดใหญ่แห่งหนึ่งในพื้นที่ อําเภอเมืองสมุทรสาคร จังหวัดสมุทรสาคร พร้อมด้วย พ.ต.ต.สุริยา สิงหกมล อธิบดีกรมสอบสวนคดีพิเศษ (DSI) และเจ้าหน้าที่ที่เกี่ยวข้อง ว่า การลงพื้นที่ร่วมตรวจสอบห้องเย็นพร้อมกับเจ้าหน้าที่ DSI ในวันนี้ เป็นการขยายผลจากการตรวจค้นของชุดปฏิบัติการพิเศษของ DSI ในคดีพิเศษ 59/2566 ที่ตรวจพบบริษัทนําเข้าเนื้อหมูเถื่อน และสามารถตรวจยึดของกลางได้ 200 กิโลกรัม ซึ่งคาดว่าอาจนําหมูเถื่อนมาซุกซ่อนเพิ่มเติมในพื้นที่เดียวกัน จึงนํามาสู่การสืบสวนสอบสวนขยายผลและเข้าตรวจสอบห้องเย็นดังกล่าว ทั้งนี้ ได้มอบหมายกรมปศุสัตว์ดําเนินการตรวจสอบเอกสารสําแดงการนําเข้าของซากสัตว์ที่กําลังตรวจค้นเรียบร้อยแล้ว ในขณะเดียวกันต้องให้ความเป็นธรรมกับผู้ประกอบการห้องเย็นที่อยู่ในฐานะผู้รับฝาก ซึ่งต้องมีหลักฐานการรับฝากเก็บสินค้านําเข้าอย่างถูกต้อง
รัฐมนตรีช่วยฯ ไชยา ให้ข้อมูลเพิ่มเติมว่า เบื้องต้นตรวจสอบพบเนื้อกระบือ และโคที่ส่วนหนึ่งมาจากประเทศที่สามารถนําเข้าได้อย่างออสเตรเลีย ซึ่งผู้นําเข้าต้องเตรียมเอกสารมาสําแดงการนําเข้าให้เจ้าหน้าที่ปศุสัตว์ เพื่อแสดงความเป็นเจ้าของ และแสตงตนว่านําเข้ามาอย่างถูกต้อง ในส่วนเครื่องในสุกรที่ตรวจพบ 75 ตัน มีความคล้ายคลึงกับซากสัตว์ที่ตรวจพบ 161 ตู้คอนเทนเนอร์ ณ ท่าเรือแหลมฉบังก่อนหน้านี้ คาดว่ามีความเชื่อมโยงกัน และอยู่ในระหว่างการพิสูจน์หลักฐาน ทั้งนี้ การดําเนินการทั้งหมดเป็นไปตามนโยบายของนายกรัฐมนตรี ที่ได้แต่งตั้งคณะกรรมการบริหารแก้ไขปัญหาการนําเข้าและส่งออกสินค้าเกษตรที่ผิดกฎหมาย เพื่อประกาศสงครามการนําเข้าสินค้าปศุสัตว์เถื่อนและสร้างกลไกตลาดให้กลับมาเป็นปกติ รวมถึงช่วยปกป้องเกษตรกรรายย่อยให้มีรายได้ขณะเดียวกัน กระทรวงเกษตรและสหกรณ์จะตรวจสอบข้อเท็จจริงต่าง ๆในฐานะที่กํากับดูแลกรมปศุสัตว์ รวมถึงเน้นย้ําว่า หากมีกระบวนการที่ขัดกับการแก้ไขปัญหา เช่น ระเบียบ หรือ ตัวบุคคลจะต้องแก้ไขให้สามารถดําเนินการตามนโยบายต่อไปได้
นอกจากนี้ รัฐมนตรีช่วยฯ ไชยา ขอขอบคุณหน่วยงานที่มาการบูรณการร่วมกัน ได้แก่ กรมสอบสวนคดีพิเศษ กรมศุลกากร ฝ่ายความมั่นคง ผู้ว่าราชการจังหวัด และหน่วยงานอื่น ๆ ที่เกี่ยวข้อง จนทําให้การดําเนินการตรวจสอบในห้องเย็นพื้นที่ต่าง ๆ ประสบความสําเร็จไปได้ด้วยดี
รัฐบาลไทย-ข่าวทำเนียบรัฐบาล-หยุด ! นำ “ถุงยางฟรี” ไปขายต่อ หากพบอีกจะดำเนินคดีจนถึงที่สุด
วันพฤหัสบดีที่ 9 พฤศจิกายน 2566
หยุด ! นํา “ถุงยางฟรี” ไปขายต่อ หากพบอีกจะดําเนินคดีจนถึงที่สุด
.....
สํานักงานหลักประกันสุขภาพแห่งชาติ (สปสช.) เตือน ผู้ที่นํา “ถุงยางอนามัย” ที่ได้รับแจกฟรีจาก สปสช. ไปขายต่อบนแพล็ตฟอร์มขายสินค้าออนไลน์ ขอให้หยุดการกระทํา เนื่องจากเป็นการเบียดบังสิ่งของที่มาจากภาษีส่วนรวมไปหาผลประโยชน์โดยมิชอบ มีความผิดตามกฎหมาย ซึ่งหากพบอีก สปสช. จะดําเนินการทางกฎหมายจนถึงที่สุด อาจต้องรับโทษทั้งปรับทั้งจําคุก
.
“ถุงยางอนามัย” เป็นสิทธิประโยชน์ด้านการส่งเสริมสุขภาพและป้องกันโรค สําหรับชายไทยทุกคน เช่นเดียวกับ “ยาคุมกําเนิดและยาคุมฉุกเฉิน” ที่เป็นสิทธิสําหรับสตรีไทยวัยเจริญพันธุ์ทุกคน ในทุกสิทธิการรักษา ผู้ต้องการใช้งานลงทะเบียนขอรับฟรีได้ครั้งละ 10 ชิ้น/คน/สัปดาห์ ไม่เกิน 52 ครั้ง/คน/ปี ที่ เมนู “กระเป๋าสุขภาพ” ในแอปพลิเคชัน “เป๋าตัง” หรือ นําบัตรประชาชนไปรับที่หน่วยบริการในระบบบัตรทอง เช่น คลินิกชุมชนอบอุ่น คลินิกเวชกรรม ร้านยา หน่วยบริการปฐมภูมิ หรือ รพ.สต.
.
อ่านเพิ่มเติม คลิก >https://www.thaigov.go.th/news/contents/details/74240
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“รองนายกฯสมศักดิ์” ปลื้ม อบต.เก่าขาม ทำธนาคารน้ำใต้ดินสำเร็จ 90 แห่ง แก้ปัญหาน้ำท่วม-แล้ง ได้ 100% ช่วยเกษตรกร มีรายได้เพิ่มมากขึ้น
วันพฤหัสบดีที่ 9 พฤศจิกายน 2566
09/11/2566
“รองนายกฯสมศักดิ์” ปลื้ม อบต.เก่าขาม ทําธนาคารน้ําใต้ดินสําเร็จ 90 แห่ง แก้ปัญหาน้ําท่วม-แล้ง ได้ 100% ช่วยเกษตรกร มีรายได้เพิ่มมากขึ้น
“รองนายกฯสมศักดิ์” ปลื้ม อบต.เก่าขาม ทําธนาคารน้ําใต้ดินสําเร็จ 90 แห่ง แก้ปัญหาน้ําท่วม-แล้ง ได้ 100% ช่วยเกษตรกร มีรายได้เพิ่มมากขึ้น ชี้ ควรนําไปต่อยอดพื้นที่อื่นด้วย หลังใช้งบไม่สูง จุดละ 7.7 แสน แต่ช่วยเกษตร 500 ไร่ - ประชาชนมีน้ําใช้แทนประปาหมู่บ้าน
วันที่ 9 พฤศจิกายน 2566 นายสมศักดิ์ เทพสุทิน รองนายกรัฐมนตรี เปิดเผยว่า ภายหลังร่วมพิธีมอบรางวัลองค์กรปกครองส่วนท้องถิ่นที่มีการบริหารจัดการที่ดี ประจําปี 2566 ที่ทําเนียบรัฐบาล ตนได้เดินเยี่ยมชมบูธของหน่วยงานท้องถิ่นที่ได้รับรางวัล ซึ่งถือว่า มีประโยชน์เป็นอย่างมาก เพราะสามารถนํามาต่อยอดพัฒนาในพื้นที่อื่นได้ รวมถึงสามารถยกระดับโครงการให้มีประสิทธิภาพเพิ่มมากขึ้น โดยตนมีความสนใจหน่วยงานท้องถิ่น ที่แก้ปัญหาเรื่องน้ําเป็นพิเศษ เพราะตนกํากับดูแล สทนช. ซึ่งสามารถนําผลสําเร็จมาต่อยอดได้ในหลายเรื่อง
“ผมได้เยี่ยมชมบูธ องค์การบริหารส่วนตําบลเก่าขาม อําเภอน้ํายืน จังหวัดอุบลราชธานี ในเรื่องการบริหารจัดการน้ําด้วยระบบธนาคารน้ําใต้ดิน เพื่อแก้ปัญหาน้ําท่วม น้ําแล้ง โดยนายชาตรี๊ ศรีวิชาฐา นายกองค์การบริหารส่วนตําบลเก่าขาม ได้บรรยายให้ผมฟังถึงวิธีการแก้ปัญหาน้ําในพื้นที่ว่า จากเดิมตําบลเก่าขาม เป็นพื้นที่แห้งแล้ง และอยู่นอกเขตการบริหารจัดการน้ําด้วยระบบชลประทาน แต่เมื่อมีการทําธนาคารน้ําใต้ดิน ก็สามารถทําให้พื้นที่กลับมามีความชุ่มชื้น ส่งผลให้เกษตรกรมีรายได้จากผลผลิตที่เพิ่มขึ้น เพราะการเติมน้ําลงเก็บไว้ใต้ดิน ก็เปรียบเสมือนการฝากเงินไว้กับธนาคาร หากมีฝนตกน้ําท่วม ระบบนี้ ก็จะเติมน้ําลงใต้ดิน และหากถึงฤดูแล้ง ก็สามารถดูดน้ําขึ้นมาใช้ได้ ทาง อบต.เก่าขาม จึงตั้งชื่อโครงการว่า ธนาคารน้ําใต้ดินแบบพอเพียง” รองนายกรัฐมนตรี กล่าว
นายสมศักดิ์ กล่าวอีกว่า โครงการธนาคารน้ําใต้ดิน ของ อบต.เก่าขาม ได้เริ่มทําตั้งแต่ปี 2558 เพราะในพื้นที่มีปัญหาแห้งแล้ง และน้ําท่วม เนื่องจากเป็นพื้นที่แอ่งกระทะ จึงมีการดําเนินโครงการธนาคารน้ําใต้ดิน โดยปัจจุบันมีธนาคารน้ําใต้ดินแบบเปิด จํานวน 10 แห่ง และระบบปิดสําหรับภาคการเกษตร จํานวน 80 แห่ง ทําให้สามารถแก้ปัญหาน้ําท่วม น้ําแล้งในพื้นที่ได้ 100% ซึ่งเมื่อแก้ปัญหาได้แล้ว ก็มีการต่อยอด ด้วยการใช้พลังงานแสงอาทิตย์ ดูดน้ําขึ้นมาใส่ถัง 1 หมื่นลิตร เพื่อให้ประชาชน มีน้ําใช้อุปโภค บริโภค แทนประปาหมู่บ้าน โดยปัจจุบันมีถังเก็บน้ําแล้วรวม 40 ถัง รวมถึงมีแอปพลิเคชั่น ในการดูระดับน้ําทั้งใต้ดิน และบนดิน เพื่อจะได้สามารถบริหารจัดการได้อย่างแม่นยํา ซึ่งถือว่า เป็นโครงการที่มีประโยชน์ และใช้งบประมาณไม่สูง โดยการทําธนาคารน้ําใต้ดิน 1 จุด จะใช้งบประมาณ 470,000 บาท แต่ถ้าเพิ่มระบบดูดน้ําขึ้นมาใส่ถังดัวย จะเพิ่มเป็น 770,000 บาท แต่สามารถใช้น้ําในภาคการเกษตรได้ถึง 500 ไร่ ตนจึงมองว่า ควรนําไปพัฒนาต่อยอดในพื้นที่อื่นด้วย เพราะนี่เป็นตัวอย่างที่เห็นผลอย่างเป็นรูปธรรม
รัฐบาลไทย-ข่าวทำเนียบรัฐบาล-เสมา 2 ตรวจเยี่ยม สทศ. ย้ำดำเนินงานตามนโยบาย “เรียนดี มีความสุข” ตอบโจทย์ลดภาระนักเรียนและครู
วันพฤหัสบดีที่ 9 พฤศจิกายน 2566
09/11/2566
เสมา 2 ตรวจเยี่ยม สทศ. ย้ําดําเนินงานตามนโยบาย “เรียนดี มีความสุข” ตอบโจทย์ลดภาระนักเรียนและครู
เสมา 2 ตรวจเยี่ยม สทศ. ย้ําดําเนินงานตามนโยบาย “เรียนดี มีความสุข” ตอบโจทย์ลดภาระนักเรียนและครู
นายสุรศักดิ์ พันธ์เจริญวรกุล รัฐมนตรีช่วยว่าการกระทรวงศึกษาธิการ (รมช.ศธ.) ตรวจเยี่ยมพร้อมมอบนโยบายการทํางาน แก่คณะผู้บริหารสถาบันทดสอบทางการศึกษาแห่งชาติ (องค์การมหาชน) (สทศ.) เมื่อวานนี้ ณ ห้องประชุม 3501 สถาบันทดสอบทางการศึกษาแห่งชาติ (องค์การมหาชน) อาคารพญาไท พลาซ่า ชั้น 36 เขตราชเทวี กรุงเทพฯ โดยมี นายวิศรุต ปู่เพ็ง ที่ปรึกษารัฐมนตรีช่วยว่าการกระทรวงศึกษาธิการ (ที่ปรึกษา รมช.ศธ.) และคณะ โดยมี ผู้ช่วยศาสตราจารย์ ดร.ศิริดา บุรชาติ ผู้อํานวยการสถาบันทดสอบทางการศึกษาแห่งชาติ (องค์การมหาชน) และผู้ที่เกี่ยวข้อง เข้าร่วม
รมช.ศธ. กล่าวว่า ในฐานะที่ได้รับมอบหมายจาก พลตํารวจเอก เพิ่มพูน ชิดชอบ รัฐมนตรีว่าการกระทรวงศึกษาธิการ (รมว.ศธ.) ให้กํากับดูแล สทศ. จึงขอฝากให้ สทศ. ดําเนินงานให้สอดคล้องกับนโยบายการศึกษา “เรียนดี มีความสุข” เชื่อมโยงไปถึงการพัฒนาคุณภาพการศึกษา โดยเฉพาะนโยบายลดภาระแก่ผู้เรียน ให้ผู้เรียนได้เรียนทุกที่ทุกเวลา (Anywhere Anytime) ยึดผู้เรียนเป็นศูนย์กลาง มีระบบแพลตฟอร์มการเรียนรู้ โดยผู้เรียนไม่ต้องเสียค่าใช้จ่าย สนับสนุนโครงการ 1 นักเรียน 1 แท็บเล็ต
จากการรายงานบทบาทหน้าที่ของ สทศ. ในการเป็นหน่วยงานกลางการวัดและประเมินผลคุณภาพผู้เรียนตามหลักสูตรแกนกลางฯ ของสถานศึกษาต่าง ๆ ซึ่งเป็นที่ยอมรับของสากล และมีความสอดคล้องกับนโยบายด้านการศึกษา โดยเฉพาะ การจัดให้มีระบบทดสอบออนไลน์เพื่อการเรียนรู้ ทําให้สอบได้ทุกที่ทุกเวลา ช่วยลดภาระของผู้เรียนได้เป็นอย่างดี นอกจากนี้ ยังได้บูรณาการร่วมกับสถาบันคุณวุฒิวิชาชีพ (องค์การมหาชน) ในการทดสอบทางการศึกษาระดับชาติด้านอาชีวศึกษา (V-NET) เพื่อประเมินความพร้อมการใช้ดิจิทัล และมีระบบวัดเทียบระดับการศึกษาและประเมินผลการศึกษา เพื่อให้ผู้เรียนที่มีความสามารถเป็นเลิศ ไม่ต้องเสียเวลาในระบบ ช่วยประหยัดเวลาและค่าใช้จ่าย เช่น การทดสอบทางการศึกษาระดับชาติด้านการศึกษานอกระบบโรงเรียน (N-NET) การจัดทําระบบวัดผลรับรองมาตรฐานวิชาชีพ (Skill Certificate) เพื่อให้ผู้เรียนสามารถเรียนเพิ่ม เพื่อรับประกาศนียบัตรในการประกอบอาชีพ
“ในฐานะรัฐมนตรีช่วยว่าการกระทรวงศึกษาธิการที่ได้รับมอบหมายให้กํากับดูแล สทศ. มีความยินดีเป็นอย่างยิ่ง ที่ได้มาพบปะพูดคุย เพื่อร่วมปรึกษาหารือและหาแนวทางการขับเคลื่อนนโยบาย เพื่อพัฒนาการศึกษาของประเทศ ดังสโลแกน จับมือไว้ แล้วไปด้วยกัน” รมช.ศธ. กล่าว
รัฐบาลไทย-ข่าวทำเนียบรัฐบาล-กระทรวงการคลัง ชี้เงินดิจิทัลไม่มีเอกชนเกี่ยวข้อง ยืนยันมีกลไกรองรับความโปร่งใส
วันพฤหัสบดีที่ 9 พฤศจิกายน 2566
09/11/2566
กระทรวงการคลัง ชี้เงินดิจิทัลไม่มีเอกชนเกี่ยวข้อง ยืนยันมีกลไกรองรับความโปร่งใส
กระทรวงการคลัง ชี้เงินดิจิทัลไม่มีเอกชนเกี่ยวข้อง ยืนยันมีกลไกรองรับความโปร่งใส
นายจุลพันธ์ อมรวิวัฒน์ รัฐมนตรีช่วยว่าการกระทรวงการคลังกล่าวถึงความคืบหน้าระบบซุปเปอร์แอป เพื่อใช้ในโครงการดิจิทัล Wallet ว่า จะให้ธนาคารกํากับของรัฐเป็นผู้ดําเนินการ ส่วนจะเป็นธนาคารใดจะขึ้นอยู่กับสมาคมธนาคารของรัฐหารือกันอีกครั้ง โดยไม่มีการจัดซื้อจัดจ้าง หรือให้ภาคเอกชนเข้ามาดําเนินการ โดยค่าใช้จ่ายในการทําแอปยังไม่สามารถระบุตัวเลขที่แน่ชัดได้ ซึ่งต้องรอการหารือก่อน พร้อมกันนี้ให้เหตุผลที่ไม่ใช้แอปเป๋าตังนั้น เนื่องจากมีวัตถุประสงค์ที่แตกต่างกัน ในเรื่องของการกําหนดเงื่อนไข อย่างน้อยต้องมีการจัดเก็บข้อมูลเพื่อยืนยันว่าข้อมูลเหล่านี้จะอยู่ในพื้นที่ปลอดภัย ยืนยันมีกลไกรองรับความโปร่งใส ซึ่งเงื่อนไขต่างๆ จะเป็นกลไกใหม่ของรัฐในการผลักดันเม็ดเงินลงไปในระบบ ทําให้กําหนดเป้าหมายได้ชัดเจนมากขึ้น พร้อมยืนยันว่าเม็ดเงินเหล่านี้จะกระตุ้นเศรษฐกิจ ทั้ง SME การท่องเที่ยว ซึ่งจะทําให้การใช้เงินของรัฐตรงตามเป้าหมาย
ทั้งนี้ประชาชนที่จะสามารถเข้าร่วมโครงการรับเงินดิจิทัล 10,000 บาทได้นั้น จําเป็นต้องลงทะเบียนยืนยันตัวตน (KYC) เนื่องจากมีกรอบกฎหมายเป็นตัวกําหนด เพื่อป้องกันการสวมสิทธิ์และพิสูจน์ว่ามีตัวตนจริงตามบัตรประชาชน ขณะเดียวกัน ยังย้ําว่า ขณะนี้ในเรื่องเม็ดเงิน ยังไม่สามารถชี้แจงว่าจะมีการกู้มาจากธนาคารหรือไม่
สําหรับเรื่องกังวลว่าจะซ้ํารอยกับโครงการจํานําข้าวหรือไม่นั้นนายจุลพันธ์ กล่าวว่า โครงการนี้เป็นกลไกที่จะเข้าไปกระตุ้นเศรษฐกิจ โดยใช้ประชาชนเป็นเครื่องมือและยังหาช่องว่างในการทุจริตได้ รวมถึงเรื่องร้านค้าแรกเข้าต้องจ่ายร้อยละ 3 นั้น ไม่ใช่ข้อเท็จจริง พร้อมยืนยันว่า โครงการนี้สามารถดําเนินการสําเร็จอย่างแน่นอน
ข้อมูลข่าวและที่มา
ผู้สื่อข่าว : กันยกรครุฑวงษ์
ผู้เรียบเรียง : ธนพิชฌน์แก้วกา
แหล่งที่มา : สถานีวิทยุกระจายเสียงแห่งประเทศไทย
รัฐบาลไทย-ข่าวทำเนียบรัฐบาล-รมว.เพิ่มพูน เปิดประชุมขับเคลื่อน “กรอบคุณวุฒิแห่งชาติ” เน้นผู้เรียนมีทักษะตอบโจทย์ตลาดงาน ต่อยอดสู่การสร้างอาชีพ
วันพฤหัสบดีที่ 9 พฤศจิกายน 2566
09/11/2566
รมว.เพิ่มพูน เปิดประชุมขับเคลื่อน “กรอบคุณวุฒิแห่งชาติ” เน้นผู้เรียนมีทักษะตอบโจทย์ตลาดงาน ต่อยอดสู่การสร้างอาชีพ
รมว.เพิ่มพูน เปิดประชุมขับเคลื่อน “กรอบคุณวุฒิแห่งชาติ” เน้นผู้เรียนมีทักษะตอบโจทย์ตลาดงาน ต่อยอดสู่การสร้างอาชีพ
เมื่อวันอังคารที่ 19 กันยายน 2566 พลตํารวจเอก เพิ่มพูน ชิดชอบ รัฐมนตรีว่าการกระทรวงศึกษาธิการ (รมว.ศธ.) เป็นประธานในการประชุมทางวิชาการเพื่อขับเคลื่อนกรอบคุณวุฒิแห่งชาติ และกรอบคุณวุฒิอ้างอิงอาเซียนสู่การปฏิบัติ ครั้งที่ 3 เพื่อรับรองมาตรฐานวิชาชีพ (Skill certificate) ณ หอประชุมคมสันวิทยาคาร วิทยาลัยเทคนิคชลบุรี จังหวัดชลบุรี พร้อมด้วย นายสุเทพ แก่งสันเทียะ เลขาธิการสภาการศึกษา (สกศ.) ว่าที่ร้อยตรี ธนุ วงษ์จินดา เลขาธิการคณะกรรรมการการอาชีวศึกษา (สอศ.) นายธวัชชัย ศรีทอง ผู้ว่าราชการจังหวัดชลบุรี และผู้ที่เกี่ยวข้องเข้าร่วมงาน
รมว.ศธ. กล่าวว่า นโยบายกระทรวงศึกษาธิการ ภายใต้แนวคิด “เรียนดี มีความสุข” เน้นการพัฒนาคุณภาพและการลดความเหลื่อมล้ําทางการศึกษา นักเรียน สามารถเรียนได้ทุกที่ ทุกเวลา โดยจะมีการจัดทําระบบวัดผลรับรองมาตรฐานวิชาชีพ ผู้เรียนสามารถเรียนเพิ่มเพื่อรับประกาศนียบัตรในการประกอบวิชาชีพ มีระบบธนาคารหน่วยกิต (Credit Bank) ทั้งยังส่งเสริมให้นักเรียนมีรายได้ระหว่างเรียนจบแล้วมีงานทํา
รมว.ศธ. กล่าวต่อไปว่า สํานักงานเลขาธิการสภาการศึกษา (สกศ.) ได้ดําเนินการพัฒนากําลังคนสมรรถนะสูงเพื่อตอบโจทย์การพัฒนาประเทศ โดยจัดทํากรอบคุณวุฒิแห่งชาติให้สอดคล้องกับแนวทางการผลิตและพัฒนากําลังคนให้เป็นแรงงานคุณภาพที่มีฝีมือ และสอดคล้องกับความต้องการของตลาด ซึ่งเห็นได้จากการจัดแสดงจากวิทยาลัยเทคนิคหลากหลายสาขา อาทิ การจัดแสดง CVM สาขาหุ่นยนต์และระบบอัตโนมัติ วิทยาลัยเทคนิคชลบุรี และการจัดแสดงจากสาขาหุ่นยนต์และระบบอัตโนมัติ วิทยาลัยเทคนิคสัตหีบ เป็นต้น
ทั้งนี้ ภายในงานมีการเสวนาภายใต้หัวข้อ “การพัฒนากําลังคนสมรรถนะสูงเพื่อตอบโจทย์การพัฒนาประเทศ และการพัฒนากําลังคนเชิงพื้นที่” และ “การพัฒนากําลังคนสมรรถนะสูงตามกรอบคุณวุฒิแห่งชาติ กรอบคุณวุฒิอ้างอิงอาเซียน และมาตรฐานสากลของหน่วยผลิตและพัฒนากําลังคน” ผู้ที่สนใจสามารถติดตามการถ่ายทอดสดได้ที่ Facebook Fanpage ภายใต้ชื่อ “OEC News สภาการศึกษา”